JUDETUL CLUJ

MUNICIPIUL DEJ

**EXPUNERE DE MOTIVE**

Privind aprobarea solicitării adresate Ministerului Educației pentru emiterea Avizului conform in vederea schimbării destinației , pe perioada nedeterminata, a imobilului Grădinița cu program normal Piticot -Structura 1 situata in Dej, str. Ion Luca Caragiale nr.23, județul Cluj.

În temeiul prevederilor art. 129 alin. (2), lit. c), alin.(7) lit.d), art. 139, alin. (3) lit.g și art. 196 alin.(1) din O.U.G. 57/2019 privind Codul Administrativ;

Ținând cont de prevederile:

Art.112 alin.(6), din Legea Educației Naționale nr. 1/2011 ,cu modificările si completările ulterioare ;

Art.8 din ORDIN Nr. 5819/2016 din 25 noiembrie 2016 privind aprobarea procedurii de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia;

Raportul Compartimentului Patrimoniu Public si Privat care propune spre aprobare Consiliului Local solicitarea adresata Ministerului Educației , privind eliberarea Avizului conform pentru schimbarea destinației imobilului Grădinița cu program normal Piticot -Structura 1 situata in Dej, str. Ion Luca Caragiale nr.23, județul Cluj.

Imobilul care face parte din patrimoniul public al Municipiului Dej, administrat de Consiliul Local Dej ,este identificat prin CF nr.62418 Dej, nr.cadastral 61418C1- clădire parter din piatra si caramida , acoperita cu tigla, compusa din 2 Sali de clasa, 1 sala de mese, 1 grup sanitar, 1 vestiar, 2 holuri, 1 debara, 1 magazie, 1 camera centrala termica. cu o suprafața construita desfășurată de 274 mp, nr. cadastral 62418-C2- constructie anexa cu suprafata construita desfășurată de 11 mp si teren in suprafața de 1766 mp - nr.cadastral 62418.

Solicitam schimbarea destinației deoarece dorim demolarea acestui imobil aflat într-o stare avansata de degradare si construirea unei creșe prin fonduri nerambursabile, datorita numărului mare de solicitări din partea comunității.

Perioada de schimbarea a destinației este nedeterminata.

Menționăm ca in acest imobil funcționează 2 grupe cu aproximativ 50 copii care vor fi relocați in alte instituții de învățământ preuniversitar din Municipiul Dej care au fost modernizate si extinse.

Fata de cele prezentate mai sus propun spre aprobare Consiliului Local Proiectul de Hotărâre.

PRIMAR

Ing.Morar Costan